CELEX: C2007/155/13
Language: mt
Date: 2007-07-07 00:00:00
Title: Kawża C-155/07: Rikors imressaq fl- 20 ta' Marzu 2007 — Il-Parlament Ewropew vs Il-Kunsill ta' L-Unjoni Ewropea

7.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 155/8
            
         Rikors imressaq fl-20 ta' Marzu 2007 — Il-Parlament Ewropew vs Il-Kunsill ta' L-Unjoni Ewropea
   (Kawża C-155/07)
   (2007/C 155/13)
   Lingwa tal-kawża: Il-Franċiż
   Partijiet
   
      Rikorrent: Il-Parlament Ewropew (rappreżentanti: R. Passos, A. Baas, D. Gauci, aġenti)
   
      Konvenut: Il-Kunsill ta' l-Unjoni Ewropea (rappreżentanti: M. Arpio Santacruz, M. Sims, D. Canga Fano, aġenti)
   Talbiet
   
               —
            
            
               tannulla d-deċiżjoni tal-Kunsill 2006/1016/KE (1), tad-19 ta'Diċembru 2006, li tagħti garanzija Komunitarja lill-Bank Ewropew ta' l-Investiment kontra telf riżultanti minn self u minn self b'garanzija għal proġetti barra l-Kommunità, minħabba vjolazzjoni tat-trattat KE;
            
         
               —
            
            
               tordna li l-Kunsill ta' l-Unjoni Ewropea jbati l-ispejjeż.
            
         Motivi u argumenti prinċipali
   In sostenn tar-rikors tiegħu, il-Parlament Ewropew jinvoka argument wieħed fondat fuq l-għażla ħażina tal-bażi legali tad-deċiżjoni kkontestata. Peress li din id-deċiżjoni fil-fatt tikkonċerna essenzjalment pajjiżi li qegħdin jiżviluppaw minn fost dawk il-pajjiżi eliġibbli jew potenzjalment eliġibbli għall-benefiċċju ta' finanzjament mill-Bank Ewropew ta' l-Investiment b'garanzija Komunitarja, din imissha ġiet adottata abbażi ta' l-Artikoli 179 KE u 181a KE flimkien, u mhux biss abbażi ta' dan l-Artikolu msemmi l-aħħar, li jeskludi mill-portata tiegħu l-kooperazzjoni mal-pajjiżi li qegħdin jiżviluppaw.
   
      (1)  ĠU L 414, p. 95.